
ΕΦΗΜΕΡΙΣΤΗΣΚΥΒΕΡΝΗΣΕϋΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
10 ΑΠΡΙΛΙΟΥ 1990 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

260 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αμοιβής των εκτάκτων ιδιωτών - συνεργατών 
που θα εργαστούν για τη διεξαγωγή της Έρευνας Απασχό¬ 
λησης (Εργατικού Δυναμικού) 1990 καθώς και των υπαλ¬ 
λήλων της Γ.Γ.ΕΣΥΕ για όσα δελτία συμπληρώνουν πέρα 

του κανονικού ωραρίου εργασίας των. 1 

Καθορισμός αριθμού συνεδριάσεων των Τοπικών Εφορευτι¬ 
κών Επιτροπών και της Κεντρικής Επιτροπής για την ανα¬ 
κήρυξη των υποψηφίων εκλεκτόρων κατά την διαδικασία 

εκλογής της αιρετής Διοίκησης του Τ.Ε.Β.Ε. 2 

Επιχορήγηση εργοδοτών για δημιουργία νέων θέσεων εργα¬ 
σίας για αποφυλακισμένα άτομα, για άτομα στα οποία 
έχουν επιβληθεί αναμορφωτικά μέτρα ή ποινικός σωφρονι¬ 
σμός και για αποθεραπευθέντες τοξικομανείς.3 

Σύναψη σύμβασης μισθώσεως έργου στο Περιφερειακό Γενικό 

Νοσοκομείο Αθηνών «Λαϊκό». 4 

Εξαίρεση από τις διατάξεις του Ν. 1735/87 της πλήρωσης 
τεσσάρων (4) θέσεων του κλάδου ΠΕ Βιοχημικών - Χημι¬ 
κών στο Περιφ. Γεν. Νοσ. Νίκαιας «ΔΑΜΩΝ ΒΑΣΙ¬ 
ΛΕΙΟΥ». 5 

Καθορισμός νέων τιμών πώλησης ναρκωτικών Κρατικού Μο¬ 
νοπωλίου. 6 

Επαναπροσδιορισμός διατηρητέου τμήματος στο κτίριο επί 
των οδών Μαιζώνος 51 και Ζαΐμη, στην Πάτρα, ιδιοκτη¬ 
σίας «ΑΣΤΗΡ» Α.Ε. 7 

Καθορισμός παγίας μηνιαίας επιχορήγησης καθαρισμού κα¬ 
ταστημάτων Ταχ. Ταμιευτηρίου . . .. 8 

Σύσταση στο Ν. Θεσ/νίκης ίδιου νομικού προσώπου με το 
όνομα «Β’ Βρεφονηπιακός Σταθμός Δήμου Νεάπολης». 9 
Σύσταση στο Ν. Θεσ/νίκης ίδιου νομικού προσώπου με το 


όνομα «Α’ Βρεφονηπιακός Σταθμός Δήμου Νεάπολης». 10 
Τροποποίηση συστατικής πράξης Ν.Π. με την επωνυμία «ΚΕ¬ 
ΝΤΡΟ ΑΝΑΠΤΥΞΗΣ ΜΑΖΙΚΟΥ ΑΘΛΗΤΙΣΜΟΥ» Δή¬ 


μου Καλαμαριάς Ν. Θεσσαλονίκης.11 

Σύσταση στο Ν. Λακωνίας Ν.Π. με την επωνυμία «Σχολική 
Επιτροπή Δημοτικού Σχολείου Ελαίας». . . ..12 

Διορθώσεις Σφαλμάτων 

Διόρθωση σφάλματος στην αριθ. 1787/12.3.1990 απόφαση 

του Υπουργού Εσωτερικών. 13 

Διορθώσεις σφαλμάτων στις αποφάσεις του Ανώτατου Χημι¬ 
κού Συμβουλίου 1588/89, 242/90, 1390/89, 
1673/89 και 1585/89.14 


Διόρθωση σφάλματος στην απόφαση του Υπουργού Εθνικής 
Παιδείας και Θρησκευμάτων περί εγκρίσεως του εσωτερι¬ 
κού κανονισμού λειτουργίας του Γεωργικού Πανεπιστη¬ 


μίου Αθηνών ...15 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 6850/2158 · (1) 


Καθορισμός αμοιβής των εκτάκτων ιδιωτών"- συνεργατών που 
θα εργαστούν για τη διεξαγωγή της Έρευνας Απασχόλησης 
(Εργατικού Δυναμικού) 1990 καθώς και των υπαλλήλων της 
Γ.Γ.ΕΣΥΕ για όσα δελτία συμπληρώνουν πέρα του κανονικού 
ωραρίου εργασίας των. 

ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ» του Π.Δ. 
224/86 «Σύσταση Γενικής Γραμματείας ΕΣΥΕ» και του Π.Δ. 
545/88 «Οργανισμός ΥΠΕΘΟ». 

β. του άρθρου 35 του Ν. 992/79 «περί οργανώσεως των διοι¬ 
κητικών υπηρεσιών δια την εφαρμογήν της Συνθήκης Προσχω- 
ρήσεως της Ελλάδος εις τας Ευρωπαϊκάς Κοινότητας και ρυθμί- 
σεως συναφών θεσμικών και οργανωτικών θεμάτων». 

γ. του Ν. 1558/85 «Κυβέρνηση και Κυβερνητικά Όργανα», 
δ. του Ν. 754/78 «περί ρυθμίσεως των αποδοχών των δημο¬ 
σίων υπαλλήλων και του Ν. 1505/84 «Αναδιάρθρωση μισθολο¬ 
γίου προσωπικού της δημόσιας διοίκησης κ.λπ.». 

ε. του άρθρου 40 του Ν. 849/78 «περί παροχής κινήτρων δια 
την ενίσχυση της περιφερειακής και οικονομικής αναπτύξεως της 
χώρας». 

2. Την 4608/Β1084/5.3.1990 απόφαση των Υπουργών 
Εθνικής Οικονομίας και Οικονομικών με την οποία εγκρίθηκε 
και προκηρύχθηκε η διενέργεια της έρευνας Απασχόλησης του 
πληθυσμού της χώρας έτους 1990. 

3. Την 5874/1466/19.3.1990 απόφαση με θέμα «έγκριση 
χρησιμοποίησης Υπαλλήλων - Ερευνητών πέραν του κανονικού 
ωραρίου εργασίας καθώς και ιδιωτών - συνεργατών για τη διε¬ 
ξαγωγή της έρευνας σχετικής με την απασχόληση του πληθυ¬ 
σμού της χώρας, έτους 1990. 

4. Σχετική εισήγηση της Δ/νσης Κοινωνικών Στατιστικών, 
αποφασίζουμε: 

1. Καθορίζουμε την αποζημίωση των εκτάκτων ερευνητών - 
ιδιωτών που θα απασχοληθούν με τη διεξαγωγή της έρευνας 
Απασχόλησης (Εργατικού Δυναμικού) του πληθυσμού της χώρας 
έτους 1990 σε πεντακόσιες (500) δραχμές για κάθε ορθά συ- 

μπληρωμένο δελτίο της έρευνας, 

Επίσης, σε πεντακόσιες (500) δραχμές καθορίζομε την αποζη¬ 
μίωση κατά ορθά συμπληρούμενο δελτίο για όσα δελτία συμπλη¬ 
ρώθηκαν ή θα συμπληρωθούν από τους υπαλλήλους της Γ.Γ.Ε- 
ΣΤΕ πέραν του κανονικού ωραρίου εργασίας των. 

Καθορίζουμε την αποζημίωση των συνεργατών - διερμηνέων 
σε τριακόσιες (300) δραχμές για τη βοήθειά τους στη συμπλή¬ 
ρωση κάθε δελτίου της έρευνας στα νοικοκυριά που δεν ομιλούν 
την Ελληνική γλώσσα, στους Νομούς Ξάνθης και Ροδόπης. 

2. Προϋπόθεση για την καταβολή της αποζημίωσης θα είναι η 
περάτωση της έρευνας σε κάθε μονάδα επιφάνειας του δείγματος 
χωρίς να αντικατασταθούν νοικοκυριά (για λόγους προσωρινής 
απουσίας κ.λπ.) σε ποσοστό μεγαλύτερο από 15%. 

3. Η βεβαίωση του αριθμού των δελτίων που συμπλήρωσε 
κάθε ερευνητής καθώς και ότι, προκειμένου για τους υπαλλήλους 
— ερευνητές της Γ.Γ.ΕΣΥΕ, αυτά συμπληρώθηκαν πέραν του κα¬ 
νονικού ωραρίου εργασίας τους, θα γίνεται από την Προϊσταμένη 
της Δ/νσης Κοινωνικών Στατιστικών για την Περιφέρεια Πρω- 
τευούσης και από Προϊσταμένους των ΤΣΝ για τις Υπηρεσίες αρ- 
μοδιότητάς τους. Για την αμοιβή των δικαιούχων θα καταρτίζο¬ 
νται καταστάσεις στις οποίες θα καταγράφεται, εκτός από το ονο¬ 
ματεπώνυμο του ιδιώτη - ερευνητή ή του υπαλλήλου - ερευνητή 
της Γ.Γ.ΕΣΥΕ και ο αριθμός των δελτίων που συμπλήρωσε και 
το ποσό της αποζημίωσης που δικαιούται. Οι καταστάσεις θα 
ελέγχονται, θα βεβαιώνονται και θα υπογράφονται από την Προϊ- 
σταμένη της Δ/νσης Κοινωνικών Στατιστικών για τους ερευνη¬ 
τές της Περιφέρειας Πρωτευούσης και από τους Προϊσταμένους 
των ΥΣ Νομαρχιών για τους ερευνητές των Υπηρεσιών τους. 

4. Η δαπάνη για της ανωτέρω αποζημιώσεις θα βαρύνει τις 
πιστώσεις του προϋπολογισμού εξόδων της Γ.Γ.ΕΣΥΕ οικον. 
έτους 1990 με αριθμό κωδ. εξόδου 0873 του ειδικού φορέα 
13-150. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 30 Μαρτίου 1990 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΓΕΩΡΓΙΟΣ ΚΟΝΤΟΓΕΩΡΓΗΣ ΓΕΩΡΓΙΟΣ ΑΓΑΠΗΤΟΣ 
-♦- 

Αριθ. 2017924/2136/0022 (2) 

Καθορισμός αριθμού συνεδριάσεων των Τοπικών Εφορευτικών 
Επιτροπών και της Κεντρικής Επιτροπής για την ανακήρυξη 
των υποψηφίων εκλεκτόρων κατά την διαδικασία εκλογής της 
αιρετής Διοίκησης του Τ.Ε.Β.Ε. 


ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 754/78. 

2. Τις διατάξεις του Ν. 1160/81 

3. Τις διατάξεις του Ν. 1539/85. 

4. Τις 88796/8575/30.9.88 και 1603/2.10.89 αποφά¬ 
σεις. , . 

5. Το άρθρο 5 του Ν. 655/77 

6. Τις διατάξεις του Π.Δ/τος 492/84. 

7. Την 53/173/19.2.90 απόφαση του Δ.Σ. του ΤΕΒΕ, απο¬ 
φασίζουμε: 

Α. Καθορίζουμε τον αριθμό συνεδριάσεων των Τοπικών Εφο¬ 
ρευτικών Επιτροπών, για την ανακήρυξη των υποψηφίων εκλε¬ 
κτόρων και την ανάδειξη των εκλεγέντων εκλεκτόρων, κατά τη 
διαδικασία εκλογής αιρετής διοίκησης του ΤΕΒΕ σε 3 συνεδριά¬ 
σεις, για κάθε Επιτροπή και της Κεντρικής Εφορευτικής Επιτρο¬ 
πής για την ανάδειξη των μελών του Δ.Σ. του Ταμείου, σε 20 συ¬ 
νεδριάσεις. 

Β. Στους Προέδρους, τα μέλη και τους γραμματείς των Επι¬ 
τροπών αυτών καταβάλλεται αποζημίωση ίση με αυτή που ορίζε¬ 


ται από τις Κοινές Αποφάσεις 1603/2.10.89 και 88796/ 
8575/30.9.88. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Μαρτίου 1990 

ΟΙ ΥΠΟΥΡΓΟΙ 

ΟΙΚΟΙΝΟΜΙΚΩΝ ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Γ. ΑΓΑΠΗΤΟΣ Γ. ΜΕΡΙΚΑΣ 

-- 

Αριθ. 30381 (3) 

Επιχορήγηση εργοδοτών για δημιουργία νέων θέσεων εργασίας 

για αποφυλακισμένα άτομα, για άτομα στα οποία έχοιυν επι¬ 
βληθεί αναμορφωτικά μέτρα ή ποινικός σωφρονισμός και για 

αποθεραπευθέντες τοξικομανείς. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 29 του Ν. 1262/82 «για την πα¬ 
ροχή κινήτρων ενίσχυσης της οικονομικής και περιφερειακής 
ανάπτυξης της χώρας και τροποποίηση συναφών διατάξεων», 
όπως συμπληρώθηκε με το άρθρο 8 παρ. 1 του Ν. 1545/85 
(ΦΕΚ 91, τεύχ. Α της 20.5.85) «Εθνικό σύστημα προστασίας 
από την ανεργία και άλλες διατάξεις. 

2. Γνώμη του Διοικητικού Συμβουλίου του Οργανισμού Απα¬ 
σχόλησης Εργατικού Δυναμικού (έγγραφο του ΟΑΕΔ 103125/ 
2.3.90), αποφασίζουμε: 

1. Καταρτίζουμε τρία προγράμματα επιχορήγησης Ιδιωτικών 
Επιχειρήσεων, Οργανισμών και Επιχειρήσεων Τοπικής Αυτο¬ 
διοίκησης, Συν/σμών Επαγγελματικών Σωματείων και Ενώ¬ 
σεων αυτών, Σωματείων και γενικά εργοδοτών για τη δημιουρ¬ 
γία νέων θέσεων εργασίας προς απασχόληση αποφυλακισμένων 
ατόμων, ατόμων στα οποία έχουν επιβληθεί αναμορφωτικά μέ¬ 
τρα ή ποινικός σωφρονισμός και για αποθεραπευθέντες τοξικομα¬ 
νείς, ως εξής: 

Πρόγραμμα Α: για τη δημιουργία τριάντα πέντε (35) νέων θέ¬ 
σεων εργασίας για απασχόληση αποφυλακισμένων ατόμων ηλι¬ 
κίας 18 έως 60 ετών, συμπληρωμένα. 

Πρόγραμμα Β: για τη δημιιουργία τριάντα πέντε (35) νέων θέ¬ 
σεων εργασίας για απασχόληση ατόμων στα οποία έχουν επιβλη¬ 
θεί αναμορφωτικά μέτρα ή ποινικός σωφρονισμός, βρίσκονται 
εκτός ιδρύματος και είναι ηλικίας 15 ετών συμπληρωμένα έως 
21 . 

Πρόγραμμα Γ: για τη δημιουργία τριάντα πέντε (35) νέων θέ¬ 
σεων εργασίας για απασχόληση αποθεραπευθέντων τοξικομανών 
ατόμων ηλικίας 15 έως 60 ετών. 

2. Δεν περιλαμβάνονται στα παραπάνω προγράμματα κρατι¬ 
κοί φορείς ανεξάρτητα από το καθεστώς που τους διέπει, δημο¬ 
σίου ή ιδιωτικού ή μικτού δικαίου, όπως αναφέρονται στην παρ. 6 
του άρθρου 1 του Ν. 1256/82, εξαιρέσει των αναφερομένων 
στην παρ. 1 της παρούσας. 

3. Το ποσό της επιχορήγησης για κάθε προσλαμβανόμενο 
άτομο καθορίζεται ως εξής: 

α) Πρόγραμμα Α: για άτομα ηλικίας 18-60 ετών δύο χιλιά¬ 
δες τριακόσιες (2.300) δρχ. για άνδρες και γυναίκες για κάθε ερ¬ 
γάσιμη ημέρα και μέχρι είκοσι έξι (26) ημέρες κατ’ ανώτατο όριο 
κατά μήνα. 

β) Πρόγραμμα Β: για άτομα ηλικίας 15-18 ετών χίλιες εννια¬ 
κόσιες (1.900) δρχ. και για άτομα ηλικίας 18 ετών συμπληρω¬ 
μένα έως 21 δύο χιλιάδες τριακόσιες (2.300) δρχ. για κάθε ερ¬ 
γάσιμη ημέρα και για είκοσι έξι (26) ημέρες κατ’ ανώτατο όριο 
κατά μήνα. 

γ) Πρόγραμμα Γ: για άτομα ηλικίας 15-18 ετών χίλιες εννια¬ 
κόσιες δραχμές (1.900) και για άτομα ηλικίας 18 συμπληρω¬ 
μένα έως 60 ετών δύο χιλιάδες τριακόσιες (2.300) δρχ. για άν¬ 
δρες και γυναίκες για κάθε εργάσιμη ημέρα και για 26 ημέρες 
κατ’ ανώτατο όριο κατά μήνα, εφόσον για τα άτομα αυτά προ- 

«κομίζεται επίσημο αποδεικτικό στοιχείο της ιδιότητάς τους από 
τις Υπηρεσίες του Υπουργείου Δικαιοσύνης. 

4. Η διάρκεια της επιχορήγησης για κάθε προσλαμβανόμενο 
άτομο που υπάγεται στα προγράμματα αυτά ορίζεται κατ’ ανώ¬ 
τατο όριο σε δώδεκα μήνες από την ημέρα πρόσληψής του, η 
οποία πρέπει να γίνεται μετά την ημερομηνία λήψης της σχετικής 
εγκριτικής απόφασης του αρμοδίου Δ/ντή ή προϊσταμένου της 
Υ.Ν. - Τ.Υ. ή Γραφείου Εργασίας του Ο.Α.Ε.Δ. 

Είναι δυνατή όμως κατ’ εξαίρεση η υπαγωγή ατόμων στο πρό¬ 
γραμμα, εφόσον η πρόσληψή του έγινε μέσα σε είκοσι (20) ημερο¬ 
λογιακές ημέρες από την ημερομηνία υποβολής της αίτησης, 
ανεξάρτητα από τη ημερομηνία έκδοσης της απόφασης. 

5. Τα άτομα που θα προσληφθούν, θα πρέπει να έχουν την ελ¬ 
ληνική υπηκοότητα ή να προέρχονται από κράτη - μέλη της 
ΕΟΚ και να είναι γραμμένα στα μητρώα ανέργων των γραφείων 
απασχόλησης του Ο.Α.Ε.Δ. που βρίσκονται στην περιοχή του τό¬ 
που κατοικίας τους. 

6. Δεν επιχορηγούνται εργοδότες για εργαζόμενους οι οποίοι 
είναι σύζυγοί τους ή συνδέονται με α' βαθμό συγγένειας ή είναι 
ετερρόρυθμοι ή ομόρρυθμοι εταίροι της ίδιας επιχείρησης. 

7. Η απόλυση ή η οικειοθελής αποχώρηση ατόμου που προσ- 
λήφθηκε βάσει των προγραμμάτων αυτών επιφέρει την διακοπή 
της επιχορήγησης για το συγκεκριμένο άτομο χωρίς άλλες επι¬ 
πτώσεις για την επιχείρηση. 

8. Για να υπαχθεί στα προγράμματα αυτά (Α', Β’ και Γ') μία 
επιχείρηση πρέπει να υποβάλει στην αρμόδια Υπηρεσία του 
ΟΑΕΔ τα εξής δικαιολογητικά: 

α. Αίτηση που θα περιέχει την επωνυμία της επιχείρησης το 
αντικείμενο δραστηριότητάς της και τον αριθμό των ατόμων που 
θα προσλάβει. 

β. Για αποφυλακισθέντα άτομα: αποφυλακιστήριο με ημερο¬ 
μηνία αποφυλάκισης το ανώτερο - τρία (3) χρόνια πριν από την 
ημερομηνία υποβολής της αίτησης, καθώς και βεβαίωση - εισή¬ 
γηση της Κοινωνικής Υπηρεσίας ή του Δ/ντού της Φυλακής ή 
άλλης, αρμοδίας Υπηρεσίας του Υπουργ. Δικαιοσύνης, ότι το 
άτομο προτείνεται να μπει στο πρόγραμμα. 

γ. Για άτομα του Β' προγράμματος: βεβαίωση - εισήγηση 
Κοινωνικής Υπηρεσίας ή της Εταιρείας Προστασίας Ανηλίκων ή 
άλλου αρμόδιου φορέα του Υπ. Δικαιοσύνης. 

δ. Για άτομα του Γ' προγράμματος: βεβαίωση απεξάρτησης 
του ατόμου από τοξικές ουσίες Αποθεραπευτικής Μονάδας του 
Υπ. Υγείας και Πρόνοιας ή άλλου Δημοσίου Φορέα (Κ.Ε.Θ.Ε.Α. 
- ΙΘΑΚΗ - Τοξικολογική Κλινική Ψυχιατρικού Νοσοκομείου 
Αττικής στο Δαφνί - ΣΤΡΟΦΗ). 

ε. Υπεύθυνη δήλωση του Ν. 1599/86, ότι δέχεται και συμ¬ 
φωνεί με τους όρους του προγράμματος. 

9. Αρμόδιος να κρίνει την υπαγωγή της επιχείρησης στα προ¬ 
γράμματα αυτά είναι ο Διευθυντής ή ο προϊστάμενος της ΥΠ.Ν., 
Τ.Υ. και Γρ. Εργασίας ΟΑΕΔ. 

Κάθε διαφορά που τυχόν θα προκύπτει κατά την εφαρμογή της 
απόφασης αυτής, μεταξύ εργοδότη και Ο.Α.Ε.Δ. θα επιλύεται με 
απόφαση του Δ/ντή ή προϊσταμένου της Υ.Ν., Τ.Υ. ή Γραφ. Ερ¬ 
γασίας του Οργανισμού. 

Σε περίπτωση επρόθεσμης άσκησης ένστασης μέσα σε (15) 
ημερολογιακές ημέρες από την κοινοποίηση στον ενδιαφερόμενο 
φορέα η διαφορά θα επιλύεται από το Δ.Σ. του ΟΑΕΔ μετά από 
εισήγηση του αρμοδίου Δ/ντή της Δ/νσης Απασχόλησης. 

10. Η πρώτη επιχορήγηση θα καταβάλλεται στην επιχείρηση 
μετά από δίμηνη τουλάχιστον απασχόληση του εργαζομένου. Στη 
συνέχεια και μέχρι τη λήξη του 12μήνου της επιχορήγησης θα 
καταβάλλεται κάθε μήνα. 

11. Για την καταβολή της επιχορήγησης η επιχείρηση θα υπο¬ 
βάλλει στην Υπηρεσία του Ο.Α.Ε.Δ. τα εξής δικαιολογητικά: 

α. Κατάσταση που θα περιλαμβάνει το ονοματεπώνυμο των 
προσληφθέντων βάσει του προγράμματος, την χρονολογία γέννη- 
σης, την ειδικότητα, το ποσό με το οποίο βαρύνεται ο ΟΑΕΔ, 
σύμφωνα με το πρόγραμμα, το συνολικό ακαθάριστο ποσό που δι¬ 
καιούται ο εργαζόμενος και στήλη υπεύθυνης δήλωσης στην 


οποία θα έχουν υπογράψει οι προσληφθέντες εργαζόμενοι, ότι 
απασχολήθηκαν το χρονικό διάστημα για το οποίο ζητείται η επι¬ 
χορήγηση. 

β. Φωτοτυπημένα αντίγραφα των αναγγελιών πρόσληψης 
των εργαζομένων. 

γ. Βεβαίωση του Ι.Κ.Α. ή του αρμοδίου ασφαλιστικού φορέα, 
ότι καταβλήθηκαν οι ανάλογες ασφαλιστικές εισφορές για το 
μήνα που ζητείται η επιχορήγηση. 

Η επιχορήγηση θα υπολογίζεται για κάθε εργάσιμη ημέρα 
πλήρους απασχόλησης και μέχρι 26 ημέρες κατ’ ανώτατο όριο το 
μήνα και με την προϋπόθεση ότι έχουν πραγματοποιηθεί τουλάχι¬ 
στον 15 ημερομίσθια κάθε μήνα. Η επιχείρηση θα επιχορηγείται 
για τα ημερομίσθια που πραγματοποιούνται. Η προθεσμία πλή¬ 
ρωσης των θέσεων που έχουν εγκριθεί από τις πιο πάνω αναφερό- 
μενες υπηρεσίες του ΟΑΕΔ είναι δύο μήνες από την ημερομηνία 
έκδοσης της απόφασης. 

Αξιώσεις επιχειρήσεων για είσπραξη επιχορήγησης για άτομα 
που θα υπαχθούν στα προγράμματα της απόφασης αυτής ασκού¬ 
νται τουλάχιστον μέσα σε τρεις μήνες από την μήνα πραγματικής 
απασχόλησης των ατόμων αυτών. 

Μετά την παρέλευση της προθεσμίας αυτής η αξίωση της επι¬ 
χείρησης παραγράφεται. 

Η ισχύς της απόφασης αυτής, αρχίζει την 1η Ιανουάριου 
1990 και λήγει την 31η Δεκεμβρίου 1990. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 28 Μαρτίου 1990 

Ο ΥΠΟΥΡΓΟΣ 

I. ΚΟΥΚΙΑΔΗΣ 

-♦- 

Αριθ. Α2γ/5431 δις (4) 

Σύναψη σύμβασης μισθώσεως έργου στο Περιφερειακό Γενικό 

Νοσοκομείο Αθηνών «Λαϊκό». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒ/ΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Την αρ. 1/3.1.90 απόφαση του Διοικητικού Συμβουλίου 
του Περιφερειακού Γενικού Νοσοκομείου Αθηνών «ΛΑΪΚΟ», 
αποφασίζουμε: 

Εγκρίνουμε την ανάθεση έργου με μίσθωση σε συνεργείο το 
οποίο θα ασχοληθεί με την καθαριότητα ορισμένων χώρων του 
Περιφ. Γεν. Νοσ. Αθηνών «Λαϊκό» για χρονικό διάστημα ενός (1) 
έτους. 

Η σύναψη σύμβασης μισθώσεως έργου αφορά Ιδιωτικό Συνερ¬ 
γείο καθαριότητας τα οποία θα ασχοληθούν συγκεκριμένα με την 
καθαριότητα (2 ου, 3ου, 4ου ορόφου. Πυρηνικής Ιατρικής, σκά¬ 
λες, κτίριο τέως ΑΣΑΝ στην οδό Σεβαστουπόλεως) καθώς και τα 
τζάμια των χώρων αυτών. 

Ο καθαρισμός των χώρων του κτιρίου της οδού Σεβαστουπό¬ 
λεως δεν ανάγεται στον κύκλο καθηκόντων των υπαλλήλων του 
Νοσοκομείου ενώ για τους χώρους του Νοσοκομείου οι ανάγκες 
είναι πολύ μεγάλες και αποδεδειγμένα δεν καλύπτονται. 

Ως προσόντα για τον ανάδοχο καθαριότητος ορίζεται η εμπει¬ 
ρία και ο διατιθέμενος από αυτόν μηχανικός εξοπλισμός. 

Το ποσόν της αμοιβής για τον ανάδοχο ορίζεται στα 
35.000.000 (τριάντα πέντε εκατομμύρια) δρχ. για τους δώδεκα 
μήνες που θα βαρύνει τον προϋπολογισμό του Νοσοκομείου. 

Η σχετική αποζημίωση θα καταβάλλεται στον ανάδοχο κάθε 
μήνα και εφόσον θα εκτελείται κανονικά το έργο που του έχει ανα¬ 
τεθεί. 

Η παρακολούθηση και η διαπίστωση της καλής εκτέλεσης του 
έργου θα γίνεται από ειδική επιτροπή που θα την απαρτίζουν 
υπάλληλοι του Νοσοκομείου. 

Ως τόπος εκτέλεσης του έργου Ορίζονται οι συγκεκριμένοι χώ- 
( ροι του Κεντρικού Κτιρίου του Νοσοκομείου και του Κτιρίου της 
οδού Σεβαστουπόλεως που αναλυτικά θα αναφέρονται στη σύμ¬ 
βαση που το Νοσοκομείο θα υπογράψει με τον ανάδοχο. 

Οι χώροι και οι επιφάνειες που θα καθορίζονται από τον ανά- 
1 δοχο δεν θα ανάγονται στον κύκλο καθηκόντων υπαλλήλων του 
Νοσοκομείου. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

! Αθήνα, 26 Μαρτίου 1990 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒ/ΣΗΣ ΥΓΕΙΑΣ, ΠΡΟΝ. & ΚΟΙΝ. ΑΣΦ. 

Ν. ΘΕΜΕΛΗΣ Γ. ΜΕΡΙΚΑΣ 

-♦- 

! Αριθ. Α2γ/12020 (δις) (5) 

Εξαίρεση από τις διατάξεις του Ν. 1735/87 της πλήρωσης τεσ¬ 
σάρων (4) θέσεων του κλάδου ΠΕ Βιοχημικών - Χημικών στο 
| Περιφ. Γεν. Νοσ. Νίκαιας «ΔΑΜΩΝ ΒΑΣΙΛΕΙΟΥ». 

ΟΙ ΥΠΟΥΡΓΟΙ 

, ΚΑΙ Ο ΑΝΑΠΛ. ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒ/ΣΗΣ 
ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1735/87. 

2. Την αριθ. 156/19.12.89 Πράξη του Υπουργικού Συμβου¬ 
λίου. 

3. Τις υπηρεσιακές ανάγκες του Περιφ. Γεν. Νοσοκ. Νίκαιας 
«ΔΑΜΩΝ ΒΑΣΙΛΕΙΟΥ». 

4. Την αριθ. Α3β/οικ. 14141/22.12.86 ΦΕΚ 901/Β/86 
Υπουργική Απόφαση (Οργανισμός του Νοσοκομείου), αποφασί¬ 
ζουμε: 

Εξαιρούμε από την εφαρμογή των διατάξεων του Ν. 1735/87 
την πλήρωση τεσσάρων θέσεων του Κλάδου ΠΕ Χημικών - Βιο¬ 
χημικών στο Περιφ. Γενικό Νοσοκομείο Νίκαιας «Δάμων Βασι¬ 
λείου» για τις οποίες δόθηκε η σχετική έγκριση με την αριθ. 156/ 
19.12.89 πράξη του Υπουργικού Συμβουλίου, προκειμένου να 
αντιμετωπισθούν λειτουργικά προβλήματα του Νοσοκομείου. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 30 Μαρτίου 1990 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΓΕΙΑΣ, ΠΡΟΝΟΙΑΣ 

ΠΡΟΕΔΡΙΑΣ ΤΗΣ ΚΥΒ/ΣΗΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΠΡ. ΠΑΥΛΟΠΟΥΛΟΣ ΓΕΩΡΓ. ΜΕΡΙΚΑΣ 

- ♦- 

Αριθ. Φ14/Α6Β/3343 (6) 

Καθορισμός νέων τιμών πώλησης ναρκωτικών Κρατικού Μονο¬ 
πωλίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ 8. ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α. Το άρθρο 2 του Ν. 1729/87 «Καταπολέμηση της διάδοσης 
των ναρκωτικών, προστασία των νέων και άλλες διατάξεις». 

β. Τήν γνωμοδότηση της Επιτροπής Ναρκωτικών αριθ. 2/ 
1.3.1990, αποφασίζουμε: 

α. Καθορίζουμε νέεων τιμές πώλησης ναρκωτικών του Κρατι¬ 
κού Μονοπωλίου, όπως κατωτέρω: 

1. Αιθυλομορφίνη κόνη 

Δώδεκα (12) δραχμές το γραμμάριο. 

2. Κοκαΐνη κόνη 

Επτακόσιες (700) δραχμές το γραμμάριο. 

3. Κωδεΐνη κόνη. 

Εξήντα (60) δραχμές το γραμμάριο. 


4. Μορφίνη κόνη 

Ενενήντα (90) δραχμές το γραμμάριο. 

5. Όπιο κόνη 

Τρεις (3) δραχμές το γραμμάριο.- 

6. Πεθιδίνη κόνη 

Τριάντα (30) δραχμές το γραμμάριο. 

7. Μεθαδόνη φύσιγγες των 0,10 γραμ. 

Εξήντα (60) δραχμές η φύσιγγα. 

8. Μορφίνη φύσιγγες των 0,015 γραμ. 

Είκοσι (20) δραχμές η φύσιγγα. 

9. ΟΡΙΌΜ ΟΟΝ των 0,02 γραμ. 

Μία δραχμή και πενήντα λεπτά (1,50) η φύσιγγα. 

10. Πεθιδίνη φύσιγγες 

Είκοσι (20) δραχμές η φύσιγγα των 0,05 γραμ. 

Είκοσι (20) δραχμές η φύσιγγα των 0,10 γραμ. 

11. ΜΟΚΓΚίΟΝΤΙΝ δισκία 

Διακόσιες σαράντα εννέα (249) δραχμές το δισκίο των 0,10 

τρ«μ· 

Ογδόντα (80) δραχμές το δισκίο των 0,030 γραμ. 

12. Μεθαδόνη δισκία 

Τέσσερες (4) δραχμές το δισκίο των 0,005 γραμ. 

Δέκα πέντε (15) δραχμές το δισκίο των 0,040 γραμ. 

13. Κωδεΐνη δισκία των 0,02 γραμ. 

Πέντε (5) δραχμές το δισκίο. 

14. ϋΟΨΕΚ των 0,30 γραμ. 

Είκοσι λεπτά της δραχμής (0,20) το δισκίο. 

15. Πεθιδίνη των 0,05 γραμ. 

Πέντε (5) δραχμές το δισκίο. 

β. Η λιανική τιμή των ναρκωτικών του Κρατικού Μονοπωλίου 
προσδιορίζεται από την τιμή αγοράς προσαυξημένη κατά 32% 
πλέον ΦΠΑ 6%. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

ΑΘήνα, 28 Μαρτίου 1990 

Ο ΥΠΟΥΡΓΟΣ 

Γ. ΜΕΡΙΚΑΣ 


Αριθ. ΥΠΠΟ/ΑΙΛΑΠ/Γ/295/14615 (7) 

Επαναπροσδιορισμός διατηρητέου τμήματος στο κτίριο επί των 

οδών Μαιζώνος 51 και Ζαΐμη, στην Πάτρα, ιδιοκτησίας 
«ΑΣΤΗΡ» Α.Ε. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν.1558/85 «περί Κυβέρνησης και Κυ¬ 
βερνητικών Οργάνων» που δημοσιεύθηκε στο ΦΕΚ 137/τ.Α/ 
26.7.1985. 

β) Του άρθρου 52 του Ν. 5351/1932 «περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830. 

δ) Του Π.Δ. 941/77 «περί Οργανισμού του ΥΠΠΕ». 
ε) Την ΥΑ ΥΠΠΕ/ΔΙΛΑΠ/Γ/55999/2870/13.2.1985 με 

την οποία χαρακτηρίσθηκαν ως έργα τέχνης τα κτίρια στην οδό 
Μαιζώνος αρ. 51 και αρ. 53 στην Πάτρα. 

στ) Την ΥΑ/ΥΠΠΟ/ΔΙΛΑΠ/Γ/1729/40318/1.10.1986 
(ΦΕΚ 748/Τ;Β/31.10.1986) με την οποία τροποποιήθηκε και 
συμπληρώθηκε η ΥΑ / ΥΠΠΕ/ ΔΙΛΑΠ/ Γ/55999/ 2870/ 
13.2.1985 στο μέρος της που αφορούσε το κτίριο της οδού Μαι¬ 
ζώνος αρ. 51. 

2. Το Π.Δ. 161/26.4.1984 (ΦΕΚ 54/Α/30.4.1984) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

3. Την ομόφωνη γνωμοδότηση του Κεντρικού Συμβουλίου Νε- 
ωτέρων Μνημείων με αριθμό 3/18.1.1990; αποφασίζουμε: 

Αίρουμε τον χαρακτηρισμό ως έργου τέχνης από τμήμα του 

κτιρίου ιδιοκτησίας «ΑΣΤΗΡ» Α.Ε., στην οδό Μαιζώνος αρ, 51, 
στην Πάτρα, το οποίο ορίζεται από τα στοιχεία Ε, θ, Η, Ζ, Ε στο 
συνημμένο τοπογραφικό διάγραμμα, διότι όπως προέκυψε από 
»εώτερα στοιχεία είναι μεταγενέστερη προσθήκη και συνεπώς δεν 
συγκεντρώνει τις απαραίτητες από το Ν. 1469/50 προϋποθέ¬ 
σεις. Μετά τον αποχαρακτηρισμό του τμήματος αυτού, οι ιδιο¬ 
κτήτες μπορούν να κτίσουν οικοδομή με πρόσωπο επί της οδού 
Ζαΐμη, και πλάγια όψη παράλληλη προς την οδό Μαιζώνος σε 
απόσταση τουλάχιστον έξι (6.000) μέτρων από το διατηρητέο 


τμήμα του κτιρίου με τήρηση κατά τα λοιπά των όρων δομήσεως 
συμφώνως προς τον Γ.Ο.Κ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 28 Μαρτίου 1990 

Ο ΥΠΟΥΡΓΟΣ 

ΓΕΩΡΓΙΟΣ ΜΥΛΩΝΑΣ 

Αριθ. 8259/882 (8) 

Καθορισμός παγίας μηνιαίας επιχορήγησης καθαρισμού κατα¬ 
στημάτων Ταχ. Ταμιευτηρίου 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ & ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 3 του άρθρου 2 του Ν. 2314/53 
«περί τροποποιήσεως των περί καθαρισμού των δημοσίων κατα¬ 
στημάτων διατάξεων». 

2. Την αριθ. 34815/2759/4.9.1987 απόφασή μας «Καθο¬ 
ρισμός παγίας μηνιαίας επιχορήγησης καθαρισμού των καταστη¬ 
μάτων Ταχ. Ταμιευτηρίου». 

3. Την αριθ. 1952/21.2.1990 απόφαση του Διοικητικού 
Συμβουλίου του Ταχ. Ταμιευτηρίου «Αναπροσαρμογή παγίας 
μηνιαίας επιχορήγησης καθαρισμού Ταχ. Ταμιευτηρίου», αποφα¬ 
σίζουμε: 

Καθορίζουμε ως ακολούθως την πάγια μηνιαία επιχορήγηση 
για τον καθαρισμό των Καταστημάτων του Ταχ. Ταμιευτη¬ 
ρίου. 


Καταστήματα 

ποσό 

Αμπελοκήπτων Θεσ/νίκης 

19.500 

Δάφνης 

22.000 

Ελευσίνας 

15.500 

Ευόσμου 

19.500 

Ηρακλείου Κρήτης (Β' Κατάστημα) 

22.000 

Καλαμαριάς 

19.500 

Κατερίνης 

19.500 

Κορυδαλλού 

19.500 

Μοσχάτου 

19.500 

Ν. Φιλαδέλφειας 

31.000 

Πλ. Εθν. Αντίστασης 

46.500 

Πλ. Κάνιγγος 

19.500 

Πρέβεζας 

19.500 

Πύργου Ηλείας 

13.500 

Σταυρούπολης Θεσ/κης 

19.500 

Τούμπας 

25.500 


Η αναπροσαρμογή της πάγιας μηνιαίας επιχορήγησης ισχύει 
από 1.3.1990, οι δε εργοδοτικές εισφορές για τα παραπάνω 
ποσά βαρύνουν το Ταχυδρομικό Ταμιευτήρο, σύμφωνα με τις 
διατάξεις της εργατικής Νομοθεσίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Μαρτίου 1990 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΓΕΩΡΓΙΟΣ ΑΓΑΠΗΤΟΣ ΓΕΩΡΓΙΟΣ ΝΟΥΤΣΟΠΟΥΛΟΣ 
-♦- 

Αριθ. ΕΣ/5909 (9) 

Σύσταση στο Ν. Θεσ/νίκης ίδιου νομικού προσώπου με το όνομα 
«Β’ Βρεφονηπιακός Σταθμός Δήμου Νεάπολης. 

Η ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις α) του άρθρου 137 του Δημοτικού και Κοινο¬ 
τικού Κώδικα (ΠΔ. 323/89). 

2. Τις διατάξεις του Π.Δ. 331/1983 (ΦΕΚ 119/8.9,1983 
τ.Α’) περί μεταβιβάσεως αρμοδιοτήτων του Υπουργού Εσωτερι¬ 
κών στους Νομάρχες. 

3. Την αριθ. 5/90 απόφαση του Δημοτικού Συμβουλίου Νεά¬ 
πολης του Νομού μας, αποφασίζουμε: 

1. Συστήνουμε ίδιο νομικό πρόσωπο με το όνομα Β' Βρεφονη¬ 
πιακός Σταθμός στο Δήμο Νεάπολης του Νομού μας. 

2. Σκοπός του νομικού αυτού προσώπου είναι: η ημερήσια πα¬ 
ραμονή, διατροφή, διαπαιδαγώγηση και ψυχαγωγία νηπίων των 
οποίων οι μητέρες εργάζονται, καθώς και νηπίων που από διά¬ 


φορα κοινωνικά αίτια δεν μπορούν να έχουν τη φροντίδα και μέρι¬ 
μνα που πρέπει μέσα στο οικογεν. περιβάλλον. 

3. Πόροι αυτού είναι: 

α) Η ετήσια επιχορήγηση του Δήμου που ανέρχεται σε 
5.000.000 δρχ. 

β) Κάθε είδους εισφορές δωρεές, κληρονομιές και κληροδοσίες, 
γ) Έσοδα από αντίτιμο πραγμάτων ή υπηρεσιών που παρέχο¬ 
νται από το Νομικό Πρόσωπο. 

δ) Πρόσοδοι από δική του περιουσία. 

ε) Κάθε τυχόν παροχή του Κράτους ή άλλη νόμιμη πρόσοδος. 

4. Το νομικό πρόσωπο διοικείται από 5/μελές Διοικητικό 
Συμβούλιο που αποτελείται: 

α) Από τον εκάστοτε Δήμαρχο, ως Πρόεδρο, 
β-γ) Από δύο (2) Δημ. Συμβούλους, που εκλέγονται από το 
Δ.Σ. ... 

δ-3) Από δύο (2) δημότες που έχουν κοινωνική δράση και ειδι¬ 
κές γνώσεις, που εκλέγονται από το Δ.Σ. 

Το Διοικητικό Συμβούλιο εκλέγει από τα μέλη του τον Αντι¬ 
πρόεδρο. 

Η θητεία του Διοικητικού Συμβουλίου ακολουθεί τη θητεία του 
Δημοτικού Συμβουλίου. 

Το Νομικό Πρόσωπο εκπροσωπείται στα δικαστήρια και κάθε 
άλλη αρχή από τον Πρόεδρο και όταν αυτός απουσιάζει ή κωλύε¬ 
ται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Θεσσαλονίκη, 19 Μαρτίου 1990 

Η Νομάρχης 
ΑΣΗΜΙΝΑ ΞΗΡΟΤΥΡΗ 

- + - 

Αριθ. 6020 (10) 

Σύσταση στο Ν. θεσ/νίκης Ιδιου νομικού προσώπου με το όνομα 
«Β' Βρεφονηπιακός Σταθμός Δήμου Νεάπολης. 

Η ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις α) του άρθρου 187 του Δημοτικού και Κοινο¬ 
τικού Κώδικα (Π.Δ. 323/89). 

2. Τις διατάξεις του Π.Δ. 331/1983 (ΦΕΚ 119/8.9.1983 
τ.Α') περί μεταβιβάσεως αρμοδιοτήτων του Υπ. Εσωτερικών 
στους Νομάρχες. 

3. Την αριθ. 4/1990 απόφαση του Δημοτικού Συμβουλίου 
Νεάπολης του Νομού μας, αποφασίζουμε: 

1. Συστήνουμε ίδιο νομικό πρόσωπο με το όνομα «Α' Βρεφονη¬ 
πιακός Σταθμός» στο Δήμο Νεάπολης του Νομού μας. 

2. Σκοπός του νομικού αυτού προσώπου είναι η ημερήσια πα¬ 
ραμονή, διατροφή, διαπαιδαγώγηση και ψυχαγωγία νηπίων των 
οποίων οι μητέρες εργάζονται, καθώς και νηπίων που από διά¬ 
φορα κοινωνικά αίτια δεν μπορούν να έχουν τη φροντίδα και μέρι¬ 
μνα που πρέπει μέσα στο οικογενειακό περιβάλλον. 

3. Πόροι αυτού είναι: 

α) Η ετήσια επιχορήγηση του Δήμου που ανέρχεται σε 
5.000.000 δρχ. 

β) Κάθε είδους εισφορές, δωρεές, κληρονομιές και κληροδο¬ 
σίες. 

γ) Έσοδα από αντίτιμο πραγμάτων ή υπηρεσιών που παρέχο¬ 
νται από το νομικό πρόσωπο. 

δ) Πρόσοδοι από δική του περιουσία. 

ε) Κάθε τυχόν παροχή του κράτους ή άλλη νόμιμη πρόσοδος. 

4. Το νομικό πρόσωπο διοικείται από 5/μελές Διοικητικό 
Συμβούλιο που αποτελείται: 

α) Από τον εκάστοτε Δήμαρχο, ως Πρόεδρο, 
β-γ) Από δύο (2) Δημοτικούς Συμβούλους, που εκλέγονται 
από το Δημοτικό Συμβούλιο. 

δ-ε) Από δύο (2), δημότες που έχουν κοινωνική δράση και ειδι¬ 
κές γνώσεις, που εκλέγονται από το Δημοτικό Συμβούλιο. 

Το Διοικητικό Συμβούλιο εκλέγει από τα μέλη του τον Αντι¬ 
πρόεδρο. 

Η θητεία του Διοικητικού Συμβουλίου ακολουθεί τη θητεία του 
Δημοτικού Συμβουλίου. 

Το Νομικό πρόσωπο εκπροσωπείται στα δικαστήρια και κάθε 
άλλη αρχή από τον Πρόεδρο, και όταν αυτός απουσιάζει ή κωλύε¬ 
ται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνή- 

σεως. 

Θεσσαλονίκη, 19 Μαρτίου 1990 

Η Νομάρχης 
ΑΣΗΜΙΝΑ ΞΗΡΟΤΤΡΗ 

- + - 

Αριθ, 8911 (11) 

Τροποποίηση συστατικής πράξης Ν.Π. με την επωνυμία «ΚΕ¬ 
ΝΤΡΟ ΑΝΑΠΤΥΞΗΣ ΜΑΖΙΚΟΥ ΑΘΛΗΤΙΣΜΟΥ» Δήμου 

Καλαμαριάς Ν. Θεσσαλονίκης 

Η ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 187 Π.Δ. 323/89 «περί κωδικο- 
ποιήσεως ισχυουσών διατάξεων Δ.Κ.Κ.». 

2. Την αριθμ. ΕΣ 37712/15.11.1983 απόφασή μας, περί 
συστάσεως ως νομικού προσώπου με την επωνυμία «ΚΕΝΤΡΟ 
ΑΝΑΠΤΥΞΗΣ ΜΑΖΙΚΟΥ ΑΘΛΗΤΙΣΜΟΥ» Δήμου Καλαμα¬ 
ριάς 

3. Τις αριθμ. 2/90 και 133/90 αποφάσεις του Διοικητικού 
Συμβουλίου Κ.Α.Μ.Α. και Δημοτικού Συμβουλίου Καλαμαριάς, 
αντίστοιχα. 

4. Το Π.Δ. 331/1983, περί μεταβιβάσεως αρμοδιοτήτων ί&υ 
Υπουργού Εσωτερικών στους Νομάρχες, αποφασίζουμε: 

Τροποποιούμε τις παρ. 2 και 3 της συστατικής πράξης του 
«Κέντρου Ανάπτυξης Μαζικού Αθλητισμού» του Δήμου Καλαμα¬ 
ριάς, οι οποίες αντικαθίστανται ως εξής: 

Παρ. 2. Σκοπός του νομικού προσώπου είναι η οργάνωση συ¬ 
ντονισμός και υλοποίηση των προγραμμάτων μαζικού αθλητι¬ 
σμού, καθώς και η ενίσχυση κάθε αθλητικής ιδέας ή συλλογικής 
προσπάθειας προς την κατεύθυνση ανάπτυξης του μαζικού αθλη¬ 
τισμού. Για την επίτευξη του ανωτέρω σκοπού θα εξααφαλισθούν 
τα αναγκαία μέσα σε χώρους και όργανα, θα δημιουργηθούν Δη¬ 
μοτικά Γυμναστήρια θα δοθεί βοήθεια σε άλλους αθλητικούς φο¬ 
ρείς που επιδιώκουν τους ίδιους σκοπούς, θα διοργανώνονται 
τουρνουά αθλοπαιδιών, διεθνή και μη. 

Παρ. 3. Πόροι αυτού είναι: 

α) Η ετήσια επιχορήγηση του Δήμου σε ποσοστό μέχρι 5% 
των διαθεσίμων πόρων και όχι λιγότερο από 5.000.000 δρχ. 

β) Κάθε είδους προσφορές, δωρεές, κληροδοσίες και κληρονο- 
μιές. 

γ) Εισπράξεις από το αντίτιμο των πραγμάτων ή υπηρεσιών 
που θα παρέχονται από το νομικό πρόσωπο. 

δ) Πρόσοδοι από την ίδια αυτού περιουσία. 

ε) Επιχορηγήσεις και κάθε άλλη παροχή του Κράτους, είτε 
προς το Ν.Π. είτε προς το Δήμο Καλαμαριάς για το Ν.Π. 

Κατά τα λοιπά ισχύει η αριθμ. ΕΣ 37712/15.11.1983 από¬ 
φασή μας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

θεσ/νίκη, 15 Μαρτίου 1990 

Η Νομάρχης 
ΑΣΗΜΙΝΑ ΞΗΡΟΤΤΡΗ 


Αριθ. 4090 (12) 

Σύσταση στο Ν. Λακωνίας Ν.Π. με την επωνυμία «Σχολική Επι¬ 
τροπή Δημοτικού Σχολείου Ελαίας». 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις των άρθρων 80, 162 και 187 του Π.Δ./τος 
323/89 «Κωδικοποίηση σε ενιαίο κείμενο νόμου με τίτλο δημ. 
και κοιν. κώδικας των ισχυουσών δ/ξεων του δημ. και κόιν. κώ¬ 
δικα όπως τροποποιήθηκαν και συμπληρώθηκαν». 

2. Την αριθ. ΣΤ5/26/5.10.88 κοινή απόφαση των Υπουρ¬ 
γών Εσωτερικών, Οικονομικών, Εθνικής Παιδείας και θρησκευ¬ 
μάτων και Περιβάλλοντος Χωροταξίας και Δημοσίων Έργων 
(ΦΕΚ 732/Β/5.10.88). 

3. Την 3/90 απόφαση του Κ.Σ Ελαίας με την οποία συστήνε- 
ται Νομικό πρόσωπο με την επωνυμία «Σχολική Επιτροπή Δημο¬ 
τικού Σχολείου Ελαίας», αποφασίζουμε: 

1. Συστήνουμε στην κοινότητα Ελαίας ίδιο Νομικό Πρόσωπο 
με την επωνυμία «Σχολική επιτροπή Δημοτικού Σχολείου 
Ελαίας». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουρ¬ 
γικές δαπάνες καθαριότητας, θέρμανσης, φωτισμού, ύδρευσης, 
τηλεφώνου, αποχέτευσης, αναλωσίμων υλικών κ.λπ. 

Η εκτέλεση μικρών έργων για επισκευή και συντήρηση των 
διδακτηρίων. 

Η αποκατάσταση φθορών και ζημιών των επίπλων, εξοπλι¬ 
σμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός 
των σχολικών μονάδων με έπιπλα και σκεύη, με βιβλία για τη 
σχολική βιβλιοθήκη και γενικά με όλα τα μέσα που είναι απαραί¬ 
τητα για τη λειτουργία τους και γενικώτερα η λήψη όλων των μέ¬ 
τρων που κρίνονται αναγκαία για τη στήριξη της διοικητικής λει¬ 
τουργίας των σχολικών μονάδων. > 

3. Το νομικό πρόσωπο διοικείται από 5μελές διοικητικό συμ¬ 
βούλιο αποτελούμενο από: 

α) Τον εκάστοτε πρόεδρο της κοινότητας ως πρόεδρο, 
β) Ένα κοινοτικό σύμβουλο, 
γ) Τον εκάστοτε Δ/ντή Δημοτικού Σχολείου, 
δ) Δύο εκπροσώπους του Συλλόγου γονέων και κηδεμόνων και 
μαθητών του Δημοτικού Σχολείου. 

4. Η θητεία του πρώτου Διοικητικού Συμβουλίου λήγει με τη 
λήξη της παρούσας κοινοτικής περιόδου. 

Η θητεία των μελών του διοικητικού συμβουλίου ακολουθεί 
την κοινοτική περίοδο. 

Το Δ.Σ εκλέγει αντ/δρο και γραμματέα. 

5. Πόροι του Νομικού Προσώπου είναι: 

α) Ετήσια επιχορήγηση τής κοινότητας εκ δραχμών εκατόν 
πενήντα χιλιάδων (150.000) 

β) Ετήσια Επιχορήγηση του Κράτους, 
γ) Κάθε είδους εισφορές, δωρέες, κληρονομιές, κληροδο¬ 
σίες. 

δ) Εισπράξεις από το αντίτιμο των παρεχομένων πραγμάτων ή 
υπηρεσιών 

ε) Πρόσοδοι από την περιουσία του 

στ) Πρόσοδοι από την περιουσία που τυχόν στο μέλλον αφιερω¬ 
θεί. 

6. Το Νομικό Πρόσωπο εκπροσωπείται στα δικαστήρια και σε 
κάθε δημόσια αρχή από τον πρόεδρο του Δ.Σ. και όταν αυτός 
απουσιάζει ή κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Σπάρτη, 23 Μαρτίου 1990 

Ο Νομάρχης 
ΚΩΝ. ΒΙΛΛΙΩΤΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 


Στην Υπουργική απόφαση 1787/12.3.1990 που αφορά την 
αποδοχή του αιτήματος πολιτογράφησης του ΕΛΜΑΣΟΓΛΟΥ 
Γκόγκο (Γεωργίου του Διαμαντή, και η οποία δημοσιεύθηκε στο 
Φ.Ε.Κ. 163/15.3.1990, (τ.Β) διορθώνεται το εσφαλμένο: χα¬ 
ρακτηρισμό του ως αλλογενούς, στο ορθό: «ομογενής - αλλοδα¬ 
πός». 


(Από το Υπ. Εσωτερικών) 


(14) 


Στο ΦΕΚ 140 τ.Β/7.3.90 στη σελίδα 4 στήλη πρώτη στίχος 
17ος από κάτω διορθώνεται το εσφαλμένο: «Αρ. 1558/89» στο 
σωστό: «1588/89» 

Στην αποφ. ΑΧΣ 242/90, στη σελίδα 3, στήλη 2η, στίχος 
8ος από πάνω διορθώνεται το εσφαλμένο: «ΒΑΝΑΟΗΕ» στο σω¬ 
στό «ΡΑΝΑΟΗΕ». 


Στο ΦΕΚ 146 τ.Β/9.3.90 στη σελίδα 2, στήλη 2η, στίχος 


27ος από κάτω διορθώνεται το εσφαλμένο «Αρ. 1448/89» στο 
σωστό «Αρ. 1390/89». 

Στην απόφαση ΑΧΣ 1673/89 στη σελίδα 3, στήλη 2η, στίχος 
30ος από πάνω διορθώνεται το εσφαλμένο «δΡΕΕόΡϋδ» στο 
σωστό «δΡΕΕΟΡΕϋδ». 

Στο ΦΕΚ 186 τ.Β/21.3.90 στην απόφαση ΑΧΣ 1585/89 
στη σελίδα 2, στήλη 1η, στίχος 33ος από πάνω διορθώνεται το 
εσφαλμένο «Ε 224 0,25%» στο σωστό «Ε 224 0,25%©». 

(Από το Γεν. Χημ. του Κράτους - ΑΧΣ) 


- ♦- 

(15) 

Στην αριθ. Β1/3 απόφαση του Υπουργού Εθνικής Παιδείας 
και Θρησκευμάτων που δημοσιεύτηκε στο ΦΕΚ 165/16.3.90 
(τ.Β) επιφέρονται οι πιο κάτω διορθώσεις. 

Το λανθασμένο 1) Μ. δε. ίη Α§ηειι1ΐιιι·&1 Εη^ίηηβηηβ διορ¬ 
θώνεται στο σωστό Μ. δε. ϊη ΑβπειιΙΐιΐΓβΙ Εη§ίηεβηη§ και 2) η 
λανθασμένη λέξη «πτυχιόο» αντικαθίσταται με τη σωστή «πτυ- 
χίο». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




